तृप्ति और संतोष का सीधा संबंध मन से है और जब तक मन तृप्त नहीं होता है तब तक जीवन में न संतोष आ सकता है, न आनंद का अनुभव ही संभव हो पाता है। दुनिया के सारे भोग-विलास और वैभव हमारे कब्जे में आ जाएं, विलासिता का भरपूर इस्तेमाल हम करने लगें, अकूत धन संपदा के हम स्वामी बन जाएं, विश्वस्तरीय लोकप्रियता का चरम शिखर प्राप्त कर लें अथवा कुबेर के खजाने की चाभी हमारे हाथ में आ जाए, हम इसके बावजूद कुछ और प्राप्त कर लेने की फिराक में लगे रहेंगे।